Skarvbergtunnelen

Skarvbergtunnelen (nordsamisk: Sieidditunealla, kvensk: Skaarpärkintunneli) er en tunnel på europavei 69 i Porsanger kommune i Troms og Finnmark. Tunnelen går under Skarvberget på strekninga mellom Smørfjord og Repvåg. Tunnelen er 3 556 meter lang og ble åpnet i 2023. Den erstattet da den gamle Skarvebergtunnelen fra 1968. Tunnelen åpnet for trafikk 26. mai 2023 og forkortet E69 med 1,5 km.

Historie 
Statens vegvesen ønsket i 2006 å bygge en ny tunnel mellom Nordmannset og Skarvbergvika fordi den gamle tunnelen var for lav og smal, og fordi tilførselsveiene lå i rasfarlig område. I 2007 truet brannsjefen i Porsanger med å stenge Skarvbergtunnelen på grunn av store mangler ved brannsikkerheten i tunnelen. Byggingen av den nye 3.470 meter lange Skarvbergtunnelen startet i april 2019, med gjennomslag 4. mai 2021.

Under utbyggingen ble en hellig samisk offerstein, sieidi, sprengt. Etter dette opplevde veiprosjektet en rekke uforklarlige hendelser og uhell, som blant annet en brann i et verkstedtelt, snøskred ved tunnelåpningen og arbeidsstans på grunn av mistanke om koronasmitte. De lokale reindriftssamene knyttet problemene til ødeleggelsen av sieidien. Entreprenøren beklaget ved å legge ned blomster ved en annen offerstein. Statens vegvesen var ikke klar over sieidien, og ønsket en grundigere gjennomgang av samiske kulturminner ved fremtidige prosjekter.

Se også
Sortviktunnelen
Veitunneler i Norge

Galleri

Referanser

Europavei 69
Veitunneler i Finnmark
Veier i Porsanger
2023 i Norge
Tunneler åpnet i 2023